UBERA ARANZETA (EH Bildu, 2013-03-07):
Plazer bat izan da Semper jauna, Gobernuaren bigarren bozeramalea ezagutzea.
Zenbat tontokeria esan behar diren eztabaidaren edukiei heldu ez zaienean. Eta hemen demagogiaren festibaletik absurduaren zirkora pasatu gara non batzuek edukiaren inguruan eztabaidatu beharrean, etengabe granoak eta gaixotzen direlako eta beste batzuekin hitz egin ere ez dute nahi egin, eta gaiaren edukietan ere zentratu nahi ez diren herritarren interesak albo batera utzi.
Garbi geratu da Gobernuak kate motzean heldu zaituztela. Ez dakit zertara datorren halako urduritasuna, Semper jauna. Agian Kutxabankeko ordezkaritza galtzeko arriskuak?
Eztabaida antzuak albo batetara utzita, herritarrei garbi hitz egin behar zaie. Dialektika eta hitz jokoak albo batera utzi eta herritarrei garbi hitz egitea zeren eta hemen integrazio funtzionala, zenbat hitz joko benetan atzean dagoen helburua ezkutatzeko.
Gauza bat da integrazioa eta beste gauza bat da kontzertazioa. Eta kontzertazioa ez da integrazio funtzionala. Hemen garbi ikusi da integrazio funtzionala dela azkenean Onkologikotik gaixoak desbideratzea Donostiako Ospitalera, eta azken finean, alfonbra gorria jartzea Onkologikoaren pribatizazioari eta itxierari.
Hori da hemen gaur jokoan dagoena baina batzuk badirudi nahiago dutela beste aldera begiratu eta daukaten erantzukizunari aurre ez egin.
Ez da gure asmoa ez beldurrik sortzea, ezta alarmismorik sortzea ere ez. Baina profesionalak ari zaizkigu eskatzen –ez gu, ez EH Bildu–, herritarrak. Mundu guztiak garbi dauka Onkologikoaren papera zein izan den eta badirudi horretan ados gaudela guztiok. Baina gero zertarako gaude prest benetan Onkologikoak aurrera jarraitzeko? Badirudi ezertarako ez.
Eta hori da kezkatzen gaituena zeren eta alferrikakoa da gero patronatuan Osakidetzako ordezkari bat jartzea benetan agintzen duena kanpoko enpresa bat delako. Eta zer, diru publikoa jarri behar dugu esku pribatuetan? Beti negozioa bideratu behar dugu diru publikoaren bidez? Azken finean, badirudi hori dela hemen bultzatu nahi den eredua eta guk ez dugu konpartitzen hemen pertsonak izan behar direlako lehentasuna.
Gaur egun daukagun errealitatea eta ditugu datu objektiboak oso gordinak dira eta ez ditugu guk asmatu. Eta seguraski hemen zaudeten batzuk guk baino hobeto ezagutzen dituzuela datuak.
Onkologikoak, zenbat ohe ditu? Ez banago oker aurreko eztabaidan Darpón jaunak eman zituen, 90 ohe ditu Onkologikoak. Azken astetan zenbat daude okupatuak, 10-12, % 10a. Hor dago datu bat. Dagoeneko behin-behineko langileak hasi dira kaleratzen. Ez dakit horrek zer esan nahi duen. Baten batek esplikatu beharko du.
Bizkaitik bideratzen ziren gaixoak praktiterapia egiteko orain ez dira irizten. Nora bideratzen dira gaixo horiek? Galdetzen dut. Nora bideratzen dira? Bikoizketa ekiditeko beste klinika pribatu batetara berriro kontzertatuz beste klinika pribatu batekin? Hori da bikoiztasunak ekiditea?
Arabatik bideratzen zirenak Osakidetzarekin diferentzia markatzen duen tomoterapia gaur egun ez da egiten, ez da erabiltzen. Zergatik? Mamografiak ez dira egiten. Zergatik? Eta guk jakin nahi dugu zer dagoen horren atzean.
Orduan, datu guzti hauek ikusita, bi gauza pentsa dezakegu. Bata, minbiziaren gaixotasuna desagertzen ari dela eta minbizia izateko aukerak gero eta txikiagoak direla ez dakigu zer fenomenoaren arabera edo zer fenomenoari esker, edo interes bat dagoela Onkologikoa husten joateko. Eta bitartean, gainerako ospitaleetan itxaroten zerrendak gorantz doaz.
Orduan, benetan sistema publikoa defendatu nahi baldin badugu, benetan Onkologikoaren jatorri, bokazioa eta helburu publikoa mantendu nahi baldin badugu, garbi dago gaur egungo kontzertazioak ez duela bermerik ematen.
Eta garbi dago hor helburua integrazioa izan behar dela, benetako integrazioa. Eta horretarako guk mahai gainean jarri duguna da elkarrizketa eta epea plangintza bat eduki egitea.
Eta zoritxarrez, Orbegozo jauna, zelan hemen batzuek hainbeste aldarrikatzen duten desberdinen arteko elkarrizketa eta bizikidetza, eta ez diren gai desberdin horiekin hitz egiteko, eta guk edukiak eta pertsonak lehenesten ditugulako eta helburuak, adostasuna egon arren eta nahiz eta PSOE eta EH Bildu bat egiten duen, lehenetsi dugu behintzat gaurkoan Legebiltzar honek errekonozimendu positibo bat egiteko Onkologikoaren integrazioaren alde, siglak albo batera utzita.
Gustatuko litzaidake beste batzuek ere horren inguruan hausnarketa bat egitea.
Eskerrik asko.